Diari Oficial de la Generalitat Valenciana


Sumari del DOGV 4464, del 21-03-2003 (2003/3194)

Informació pública de la convocatòria per a l'alçament d'actes de pagament i ocupació de l'expedient d'expropiació per a la implantació d'un equipament docent (institut) a Albalat de la Ribera, mitjançant procediment de taxació conjunta.
---------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4464

Data del DOGV
:   21-03-2003

Secció del DOGV
:   V. ALTRES ANUNCIS - F) EXPROPIACIONS

Número del document
:   2003/3194


Organisme emissor
:   Ajuntament d'Albalat de la Ribera

Tipus de document
:   Anunci

Informació pública de la convocatòria per a l'alçament d'actes de pagament i ocupació de l'expedient d'expropiació per a la implantació d'un equipament docent (institut) a Albalat de la Ribera, mitjançant procediment de taxació conjunta. [2003/M3194]
  
Per acord de la Comissió Territorial d'Urbanisme, de 20 de desembre de 2002, publicat en el Diari Oficial de la Generalitat Valenciana de 14 de febrer de 2003, s'ha aprovat el projecte d'expropiació de terrenys per a la implantació d'un equipament docent (institut) a Albalat de la Ribera, mitjançant el procediment de taxació conjunta i atés el que disposa l'article 203 del Reglament de Gestió Urbanística, el pagament o depòsit de l'import de la valoració establida per la indicada Comissió Territorial té els efectes que disposa l'article 52 de la Llei d'Expropiació Forçosa, sense perjuí que puguen seguir tramitant-se els recursos procedents respecte a la fixació del preu just.
  
Així doncs, es convoquen els interessats, mitjançant edictes i notificació individualitzada, perquè el pròxim dia 4 d'abril de 2003, compareguen al saló de plens de l'Ajuntament a l'hora que a continuació s'indica per a procedir a l'alçament de les actes de pagament i actes d'ocupació de les finques incloses en la relació de propietaris i titulars de drets afectats pel projecte d'expropiació esmentat, que són els següents:
  
Parcel·la Titulars i domicili Superfície afectada m2 Hora
  
A Séquia Reial del Xúquer
  
 C/ Delme, 17. Albalat de la Ribera 435 10.00
  
D Salvador Sarrió Fabra
  
 C/ Peris Mencheta, 45. Albalat de la Ribera 5.416 10.00
  
E y K M.ª Carmen Puchades Hernandis
  
 Av. Sants Patrons, 41. Alzira 2.352 y 53 10.00
  
F y J Pilar Córdova Hernandis
  
 C/ Gorgos, 10. València 1.120 y 25 10.30
  
G Explotación y Comercialización Agraria
  
 C/ Hospital, 4. València 1.890 10.30
  
I Carmen Serra López
  
 C/ Cerdán de Tallada, 2. València 80 10.30
  
N Rosa Sarrió Fabra
  
 C/ Sant Josep, 1. Polinyà de Xúquer 5 11.00
  
S'avisa als propietaris afectats que si no compareixen sense que hi haja causa justificada s'entendrà que no accepten el pagament, per la qual cosa es procedirà a la seua consignació en la Caixa General de Depòsits.
  
El propietari o titular afectat haurà d'assistir personalment, o mitjançant persona degudament autoritzada per poder bastant, i proveït de la documentació acreditativa de la propietat, així com de certificació registral al seu favor on conste haver-se estés la nota de l'article 32 del Reglament Hipotecari. Estos requisits, junt amb el número de compte bancari, seran imprescindibles per al cobrament de qualsevol quantitat.
  
La present publicació es realitza també als efectes de l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, pe als casos en què, intentada la notificació, no s'haguera pogut practicar.